== Tredie ægteskab ==
[[Fil:Kong Frederik 7 og grevinde Danner med deres Broholmer.jpg|thumb|Grevinde Danner og Frederik VII med deres Broholmer.]]
En betydelig rolle for Frederiks hele stilling spillede hans tredje ægteskab. Den [[7. august]] [[1850]] viedes han [[til venstre hånd]] til Louise Rasmussen.<ref name="Salm 840"/> Dette indebar, at deres børn ikke ville have arveret til tronen. Efter vielsen, som fandt sted i [[Frederiksborg Slotskirke]], udnævntes [[grevinde Danner|Louise Rasmussen]] til lensgrevinde under navnet [[grevinde Danner|Danner]]. Ægteskabet bidrog yderligere til kongens folkelige popularitet, men skabte vanskeligheder i forhold til de ledende kredse,<ref name=autogeneret1 /> herunder til fremmede hoffer.{{sfn|Lundbeck-Culot|1995|pp=21f}} I [[1854]] købte parret Jægerspris Slot af staten og tog ophold dér. Ministeriet havde forgæves søgt at modvirke forbindelsen. Grevinde Danner og den med hende nær forbundne [[Carl Berling]] øvede fra nu af en bestandig stærkere indflydelse på kongen, og det ejendommelige præg, hoffet ved dem fik, bidrog stærkt til at fjerne såvel kongens slægtninge og de fremmede hoffer som aristokratiet derfra. Til gengæld skabte og vedligeholdt de en stadig forbindelse mellem kongen og mænd af de demokratiske partier, og de bidrog vist nok deres til, at han vedblivende i det væsentlige fastholdt grundloven. Grevinde Danner har også haft fortjeneste af at indvirke modererende på kongens levemåde.<ref name="Salm 840"/>
Titler Religion Samfund Historie